John Iver Elvestad

John Iver Elvestad (født 26. juni 1945 i Fåvang i Gudbrandsdalen) er en norsk lærebokforfatter for Gyldendal Undervisning og tidligere daglig leder av Hafjell Kurs og Rådgiving A/S, Øyer (1995–2017).

Nåværende daglig leder av Hafjell e-læring A/S (2018–nå)

Elvestad studerte ved Bergen Lærerskole (1967–1970) med idrett som spesialfag. Han har videreutdanning i formgivingsfag ved Statens lærerskole i forming, Blaker (1978). Senere studerte han veiledningspedagogikk ved Høgskolen i Lillehammer (1995) samt lederutdanning i regi av Oppland fylke (2004). Elvestad har arbeidet som lærer ved Vinstra vidaregåande skule til 1993 og siden, ved Vargstad videregående skole, som lærer og avdelingsleder fra 2002–2009.

Lærebokforfatteren 
Elvestads faglige arbeid har siden 1983 i stor grad konsentrert seg om utvikling av læremidler i kroppsøving og formgivingsfag i videregående skole. Trening Helse Trivsel og Ta Sats! er landsdekkende læreverk i kroppsøving for videregåendes skole. Det samme er Det skapende mennesket og Visuelle kunstfag for formgivingsfag og visuelle kunstfag. Han har sammen med ulike medforfattere vært med på å utgi mer enn 10 læreverk med lærerressursstoff, arbeidsbøker, etc. Trening Helse Trivsel er kommet i 9 utgaver og er oversatt til svensk, finsk og islandsk og solgt i mer enn 700 000 eksemplarer. For dette forfatterskapet ble John Elvestad i 1999 tildelt Tønnes Andenæs forfatterpris.

Læreverket Trening Helse Trivsel er digitalisert i en smartbokutgave i 2012 (Gyldendal) Det er i tillegg utviklet ressursstoff på Internett for lærere i kroppsøving med utgangspunkt i lærebøkene Trening Helse Trivsel og Ta Sats! (Gyldendal)

Elvestad har deltatt i den offentlige debatten vedrørende sine fagfelt og vært leder av, Landslaget Fysisk Fostring i Skolen (LFF), Kroppsøvingslærernes landsomfattende interesseorganisasjon (1999-2003) og leder av Nordisk organisasjon for kroppsøvingslærere (NIS) i samme periode. Han var ansvarlig redaktør i tidsskriftet Kroppsøving i perioden 1998–2003. Han har gjennomført kurs for lærere på sine fagfelt i de fleste norske fylker og i flere nordiske land.

Elvestad har i to perioder 1986–1989 og 2009–2011 arbeidet som konsulent for henholdsvis NORTRA og Lillehammer kunnskapspark for å utvikle helseferieprodukter i Norge.

Bibliografi (utvalg) 
Kroppsøving for videregående skole
 Trening Helse Trivsel, Elvestad/Dieserud/Brunes/Halle´n (Gyldendal og Universitetsforlaget) 9 utgaver fra 1984 – 2012 
 Ta Sats! Elvestad/Dieserud/Strømme/Jarmann (Gyldendal) 1997, 2000 og 2004 
 God form i yrke og fritid, Elvestad/Dieserud/Sivertsen (Universitetsforlaget) 1993

Kroppsøving for ungdomsskolen
 Friskus, Elvestad/Myren/Stokke (Universitetsforlaget)1990 
 Sprek, Elvestad/Jagtøyen/Dieserud/Nygaard/Aamold (Gyldendal) 1999

Formgivingsfag for videregående skole
 Det skapende mennesket, Elvestad/Løvstad/Strømme (Gyldendal) 1999
 Å arbeide med formgivingsfagene, Elvestad/Løvstad/Strømme (Gyldendal) 2003 
 Formglede 1 og 2, Elvestad/Ervin/Lerpold/Strømme/Pharo/Sagestad (Gyldendal) 2001 og 2002 
 Visuelle kunstfag, 1, 2 og 3, Elvestad/Løvstad/Strømme (Gyldendal) 2006 - 2009

Annet
 Helseferieutredninger Reiseliv – Helse, et helsekonsept med sosialt, næringsmessig og nasjonalt perspektiv, Elvestad (NORTRA) 1988
 Sunnhetsturisme i en vintersportsdestinasjon, Elvestad/Smidesang (Lillehammer kunnskapspark) 2010
Spor 1 Slektshistorie
Spor 2 - minner og meninger
Internasjonal fest på lillehammer  - smak av en annen verden
Stemmer fra en annen verden - sammen i lillehammer
Foredrag om stressmestring, trening  og helse

Referanser 

Norske forfattere